بزووتنەوەی سۆسیالیستی کوردستانی عێراق

بزووتنەوەی سۆسیالیستی کوردستانی عێراق (بە عەرەبی: الحركة الاشتراكية الكردستانية العراقية) حیزبێکی سیاسی لە باشووری کوردستانە. ئەو حیزبە لە ساڵی ٢٠٢٤دا مۆڵەتی چالاکی وەرگرتووە و ڕێبەرەکەی عەبدوڵڵا حاجی مەحموودە.

 مێژوو 
لە ڕۆژی ١٤ی کانوونی دووەمی ٢٠٢٤ ناکۆکییەک لە نێوان محەممەد حاجی مەحموود بەرپرسی پارتی سۆسیال دیموکرات و عەبدوڵڵای حاجی مەحمود، براکەی کە ھاوکات ئەندامی مەکتەبی سیاسی بوو، سەریھەڵدا. ئەو ناکۆکییە ھەتا قۆناغی دابەشکردنی ھێزی سەربازیی حیزبەکە درێژکرایەوە. لە ھەمان کاتدا ئێران و حیزبی دێموکرات و یەکێتی نیشتمانی ھەوڵیان دا کێشەکە چارەسەر بکەن، بەڵام مەکتەبى سیاسی پارتی سۆسیال دیموکراتی کوردستان بڕیاریدا به ‌دوورخستنه‌وه‌ی عه‌بدوڵڵا حاجی مه‌حموود له ‌پۆستی جێگری سه‌رۆک و ئه‌ندامێتى پارتەکە و لە کۆتاییدا محەممەد حاجی مەحموود عەبدوڵڵا حاجی مەحموودی لە حیزبە دەرکرد.شارپرێس: حزبەکەی عەبدوڵڵای حاجی مەحمود مۆڵەتی فەرمی وەرگرت‌و کۆنگرە ئەنجامدەدات، نووسراو لە ٧ی تشرینی دووەمی ٢٠٢٤؛ سەردان لە ٨ی تشرینی دووەمی ٢٠٢٤. بەدوای ئەو ڕووداوانە عەبدوڵڵا حاجی موحموود حیزبێکی تازەی دامەزراند و لە ١٩ی تشرینی یەکەمی ٢٠٢٤ وەزارەتی ناوخۆی حکومەتی ھەرێمی کوردستان، بەناوی "بزووتنەوەی سۆسیالیستی کوردستانی عێراق" مۆڵەتى بە حزبەکە دا.کەناڵ8: حیزبەکەى عەبدوڵاى حاجى مەحمود مۆڵەتى کارکردنى وەرگرت، نووسراو لە ١٩ی تشرینی یەکەمی ٢٠٢٤؛ سەردان لە ٨ی تشرینی دووەمی ٢٠٢٤.
دەزگای میدیایی کەرکووک: وەزارەتی ناوخۆی هەرێم مۆڵەتی بە حزبەکەی عەبدوڵای حاجی مەحمود بەخشی، نووسراو لە ١٩ی تشرینی یەکەمی ٢٠٢٤؛  سەردان لە ٨ی تشرینی دووەمی ٢٠٢٤.

 وتارە پەیوەندیدارەکان 
 حیزبی سۆسیالیست دیموکراتی کوردستان
 عەبدوڵڵا حاجی مەحموود

 سەرچاوەکان 

پۆل:حیزبە سۆسیالیستییەکانی کوردستان
پۆل:حیزبە سۆسیالیستییەکانی عێراق
پۆل:حیزبەکانی عێراق
پۆل:حیزبەکانی باشووری کوردستان
پۆل:ڕێکخراوە کوردییەکان
پۆل:پارتە سیاسییەکان لە ھەرێمی کوردستان
پۆل:پارتە سۆسیال دیمۆکراتەکانی کوردستان
پۆل:پارتە سۆسیال دیمۆکراتەکانی عێراق
پۆل:حیزبە ناسیۆنالیستە کوردەکان